ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση μόνιμων κυκλοφοριακών ρυθμίσεων
σύμφωνα με την υπ’  αρ. 30/2024 απόφαση του
Δημοτικού Συμβουλίου Ξάνθης για τη δημιουργία θέσης στάθμευσης ΑμεΑ, επί της οδού Φιλα-
δελφείας (στο ύψος του ακινήτου με αριθμό Ζαλόγγου 10).
Εκχώρηση αρμοδιότητας στον Πρόεδρο του Διοικητικού Συμβουλίου (Δ.Σ.) του Ν.Π.Δ.Δ. «Ελληνικό
Κτηματολόγιο».
Τροποποίηση της υπό στοιχεία ΔΣ 267/84/
15.01.2024 απόφασης του Διοικητικού Συμβουλίου (Δ.Σ.) του Ν.Π.Δ.Δ. “Ελληνικό Κτηματολόγιο“
«Κατάργηση του Μη Ειδικού Άμισθου Υποθηκοφυλακείου Νευροκοπίου - Τροποποίηση της τοπι-
κής αρμοδιότητας του Υποκαταστήματος Δράμας
στο Κτηματολογικό Γραφείο Ανατολικής Μακεδονίας και Θράκης του Ν.Π.Δ.Δ. “Ελληνικό Κτηματο-
λόγιο” (Β’ 6301/2023, 7041/2023» (Β’ 290).
ΑΠΟΦΑΣΕΙΣ
Αριθμ. 42147
(1)
Έγκριση μόνιμων κυκλοφοριακών ρυθμίσεων σύμφωνα με την υπ’ αρ. 30/2024 απόφαση του Δημο-
τικού Συμβουλίου Ξάνθης για τη δημιουργία θέσης στάθμευσης ΑμεΑ, επί της οδού Φιλαδελφείας
(στο ύψος του ακινήτου με αριθμό Ζαλόγγου 10).
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για την
τοπική αυτοδιοίκηση και άλλες διατάξεις» (Α’ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
3. Το π.δ. 142/2010 «Οργανισμός Αποκεντρωμένης
Διοίκησης Μακεδονίας- Θράκης» (Α’ 235).
4. Την υπ’ αρ. 86781/19-12-2022 (Υ.Ο.Δ.Δ. 1183) απόφαση του Υπουργού Εσωτερικών για τον διορισμό του
Ιωάννη Σάββα του Κωνσταντίνου ως Γραμματέα της Αποκεντρωμένης Διοίκησης Μακεδονίας-Θράκης.
5. Την υπ’ αρ. 94360/01-07-2023 απόφαση του Γραμματέα Αποκεντρωμένης Διοίκησης Μακεδονίας - Θρά-
κης «Ανάθεση άσκησης αρμοδιοτήτων σε οργανικές
μονάδες της Α.Δ.Μ.Θ και παροχή εξουσιοδότησης
υπογραφής πράξεων και εγγράφων “Με εντολή Γραμματέα” στους Προϊσταμένους των οργανικών μονάδων
της Αποκεντρωμένης Διοίκησης Μακεδονίας - Θράκης»
(Β’ 4330).
6. Το υπ’ αρ. 265490/29-12-2022 έγγραφο της Αποκεντρωμένης Διοίκησης Μακεδονίας - Θράκης σχετικά
με τον ορισμό Ασκούντος καθήκοντα Συντονιστή της
Αποκεντρωμένης Διοίκησης Μακεδονίας - Θράκης.
7. Την υπ’ αρ. 55771/10-11-2020 απόφαση του Συντονιστή της Αποκεντρωμένης Διοίκησης Μακεδονίας - Θρά-
κης «Ορισμός αναπληρώτριας Προϊσταμένης της Γενικής
Διεύθυνσης Χωροταξικής και Περιβαλλοντικής Πολιτικής
της Αποκεντρωμένης Διοίκησης Μακεδονίας - Θράκης»
(ΑΔΑ: ΨΓΟΤΟΠ1Υ-ΩΒΑ).
8. Το άρθρο  52 του Κώδικα Οδικής Κυκλοφορίας
(Κ.Ο.Κ.), (ν. 2696/1999, Α’ 57), όπως τροποποιήθηκε με το
άρθρο 46 του ν. 3542/2007 (Α’ 50) και αντικαταστάθηκε
με το άρθρο 48 του ν. 4313/2014 (Α’ 261).
9. Το υπ’ αρ. 15109/13.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
10. Την υπό στοιχεία ΔΟΥ/οικ/220/15-1-2015 εγκύκλιο της Γενικής Γραμματείας Υποδομών του Υπουργείου
Υποδομών, Μεταφορών και Δικτύων.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
29 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1965
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1965/29.03.2024
11. Toν ν. 4784/2021 «Ελλάδα σε κίνηση: Βιώσιμη Αστική Κινητικότητα - Μικροκινητικότητα - Ρυθμίσεις για τον
εκσυγχρονισμό, την απλούστευση και την ψηφιοποίηση
διαδικασιών του Υπουργείου Υποδομών και Μεταφορών
και άλλες διατάξεις» (Α’ 40).
12. Τις διατάξεις της υπ’ αρ. 6952/14-02-2011 κοινής απόφασης των Υπουργών Περιβάλλοντος, Ενέρ-
γειας και Κλιματικής Αλλαγής Υποδομών, Μεταφορών
και Δικτύων «Υποχρεώσεις και μέτρα για την ασφαλή
διέλευση των πεζών κατά την εκτέλεση εργασιών σε
κοινόχρηστους χώρους πόλεων και οικισμών που προορίζονται για την κυκλοφορία των πεζών» (Β’ 420).
13. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011).
14. Την υπ’ αρ. 54218/11-07-2013 απόφαση του Γενικού
Γραμματέα Αποκεντρωμένης Διοίκησης ΜακεδονίαςΘράκης «Άσκηση αρμοδιότητας έγκρισης αποφάσεων
Ο.Τ.Α. α’ και β’ βαθμού περί κυκλοφοριακών ρυθμίσεων»
(ΑΔΑ: ΒΛ4ΙΡ1Υ-ΠΔΙ).
15. Την παρ. 3 του άρθρου 40 του ν. 4735/2020 «Τροποποίηση του Κώδικα της Ελληνικής Ιθαγένειας, νέο πλαίσιο
επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής Γραμματείας Ιθαγένει-
ας και της Γενικής Γραμματείας Ανθρώπινου Δυναμικού
Δημόσιου Τομέα του Υπουργείου Εσωτερικών, ρυθμίσεις
για την αναπτυξιακή προοπτική και την εύρυθμη λειτουργία των Οργανισμών Τοπικής Αυτοδιοίκησης και
άλλες διατάξεις» (Α’ 197).
16. Την
υπό
στοιχεία
οικ.
ΥΠΕΝ/ΔΜΕΑΑΠ/
124964/1561/2022 υπουργική απόφαση «Αντικατάσταση της υπ’ αρ. 52907/2009 υπουργικής απόφασης “Ειδι-
κές ρυθμίσεις για την εξυπηρέτηση ατόμων με αναπηρία
σε κοινόχρηστους χώρους των οικισμών που προορίζονται για την κυκλοφορία πεζών” (Β’ 2621)» (Β’ 6213) και
ειδικότερα την παρ. 3α του άρθρου 25 αυτής.
17. Τη μελέτη με τίτλο «Δημιουργία μίας θέσης στάθμευσης ΑμεΑ επί της οδού Φιλαδελφείας (στο ύψος του
οικοπέδου με αριθμό Ζαλόγγου 10)» (Τεχνική έκθεση,
σχέδιο και φωτογραφίες), όπως ελέγχθηκε, εγκρίθηκε
και θεωρήθηκε από τη Διεύθυνση Τεχνικών Υπηρεσιών
(ΔΤΥ) του Δήμου Ξάνθης.
18. Την από τον Οκτώβριο του 2023 αναφορά της Προϊσταμένης της ΔΤΥ του Δήμου Ξάνθης.
19. Την υπ’ αρ. 29/19-12-2023 απόφαση της Δημοτικής
Κοινότητας Ξάνθης.
20. Την υπ’ αρ. 10/24-01-2024 απόφαση της Δημοτικής
Επιτροπής Ξάνθης.
21. Το υπ’ αρ. 33919/07-03-2024 έγγραφο της Διεύθυνσης Διοίκησης της Αποκεντρωμένης Διοίκησης
Μακεδονίας - Θράκης, με το οποίο μας ενημερώνει για
το νομότυπο στη διαδικασία έκδοσης της υπ’ αρ. 30/
29-02-2024 (ΑΔΑ: ΨΤ59ΩΚ8-7ΜΑ) απόφασης του Δημοτικού Συμβουλίου Ξάνθης.
22. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
Και επειδή:
Οι προτεινόμενες κυκλοφοριακές ρυθμίσεις είναι
απαραίτητες προκειμένου με την υλοποίησή τους, να
συμβάλλουν στην εξυπηρέτηση των πολιτών και στη
βελτίωση των κυκλοφοριακών συνθηκών της περιοχής,
αποφασίζουμε:
Την έγκριση μόνιμων κυκλοφοριακών ρυθμίσεων σύμφωνα με την υπ’ αρ. 29/2024 απόφαση του Δημοτικού
Συμβουλίου Ξάνθης, για τη δημιουργία θέσης στάθμευσης ΑμεΑ, επί της οδού Φιλαδελφείας και συγκεκριμένα
στο ύψος του οικοπέδου με αριθμό Ζαλόγγου 10.
Αναλυτική περιγραφή των κυκλοφοριακών ρυθμίσεων της παρούσας υπάρχει στα ανωτέρω 17ο έως 21ο
σχετικά, εφόσον δεν αντίκεινται στους όρους και τις
προϋποθέσεις της παρούσας.
Για την υλοποίηση των κυκλοφοριακών ρυθμίσεων θα
τοποθετηθεί-εφαρμοστεί η απαραίτητη κατακόρυφη ή
οριζόντια σήμανση. Η έναρξή τους ορίζεται με την τοποθέτηση της σχετικής σήμανσης σύμφωνα με την κείμενη
νομοθεσία (τοποθέτηση των οικείων πινακίδων, σηματοδοτών ή των διαγραμμίσεων στο οδόστρωμα). Αρμόδιος
φορέας για τη σήμανση των κυκλοφοριακών ρυθμίσεων
της παρούσας, είναι ο κατά περίπτωση αρμόδιος φορέας
συντήρησης των υπό παρέμβαση οδών, σύμφωνα με τις
διατάξεις του άρθρου 10 του ν. 2696/1999.
Η εν λόγω έγκριση χορηγείται με τις εξής προϋποθέσεις:
1. Τα γεωμετρικά χαρακτηριστικά, η σήμανση και τα
περιοριστικά μέτρα θα είναι σύμφωνα με τις Προδιαγραφές και Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011) και συγκεκριμένα εφαρμόζονται οι διατάξεις για εργοτάξια μακράς διάρκεια σε
αστικές οδούς του τεύχους 7 των ΟΜΟΕ - ΣΕΕΟ.
2. Οι αναγκαίες παρεμβάσεις για την υλοποίηση των
κυκλοφοριακών ρυθμίσεων του θέματος να είναι σύμφωνες με τον Κώδικα Οδικής Κυκλοφορίας (Κ.Ο.Κ.),
τις προδιαγραφές του Υπουργείου Υποδομών και
Μεταφορών και τις ισχύουσες Ευρωπαϊκές προδιαγραφές.
3. Την ευθύνη για την υλοποίηση των κυκλοφοριακών
ρυθμίσεων του θέματος έχει ο Δήμος Ξάνθης, ο οποίος υποχρεούται καθ’ όλη τη διάρκειά τους να αξιολογεί
την αποτελεσματικότητά τους σε σχέση με το ευρύτερο
δίκτυο κυκλοφορίας της πόλης, παρακολουθώντας και
συντηρώντας τα σχετικά έργα.
4. Τα μέτρα που λαμβάνονται με την παρούσα απόφαση να ισχύσουν από την τοποθέτηση των οικείων πινα-
κίδων σήμανσης ή των διαγραμμίσεων στο οδόστρωμα.
5. Οι παραπάνω κυκλοφοριακές ρυθμίσεις θα υλοποιηθούν σύμφωνα με τη μελέτη (17ο σχετικό).
6. Η προτεινόμενη θέση δεν είναι ατομική, αλλά επιτρέπει τη στάθμευση όλων των οχημάτων που διαθέτουν
δελτίο στάθμευσης ΑμεΑ.
7. Η απόφαση αυτή δεν υποκαθιστά άλλες απαιτούμενες άδειες ή εγκρίσεις.
8. Ο Δήμος Ξάνθης είναι αρμόδιος για την υλοποίηση
των έργων του θέματος.
9. Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεση και λειτουργία του έργου του θέματος στα
πλαίσια των αρμοδιοτήτων τους.
Η απόφαση αυτή θα αναρτηθεί στο διαδίκτυο σύμφωνα με τις διατάξεις του ν. 4727/2020 (Α’ 184).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1965/29.03.2024
Η παρούσα απόφαση τίθεται σε ισχύ από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 26 Μαρτίου 2024
Ο Γραμματέας
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. απόφ. 263/11/21.12.2023
(2)
Εκχώρηση αρμοδιότητας στον Πρόεδρο του Διοικητικού Συμβουλίου (Δ.Σ.) του Ν.Π.Δ.Δ. «Ελλη-
νικό Κτηματολόγιο».
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ν.Π.Δ.Δ.
«ΕΛΛΗΝΙΚΟ ΚΤΗΜΑΤΟΛΟΓΙΟ »
Έχοντας υπόψη:
1. Τις διατάξεις του ν. 4512/2018 «Ρυθμίσεις για την
εφαρμογή των Διαρθρωτικών Μεταρρυθμίσεων Οικονομικής Προσαρμογής και άλλες διατάξεις» (Α’ 5), όπως έχει
τροποποιηθεί με το άρθρο 58 του ν. 4602/2019 (Α’ 45) και
το άρθρο τρίτο της από 24.12.2019 Πράξης Νομοθετικού
Περιεχομένου (Α’ 212), η οποία κυρώθηκε με το άρθρο 1
του ν. 4664/2020 (Α’ 32) και ειδικότερα της παρ. 7 του
άρθρου 1 και της παρ. 5 του άρθρου 4.
2. Την υπ’ αρ. 2364701/20.12.2023 εισήγηση της Γενικής Διευθύντριας.
3. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, ούτε σε βάρος του προϋπολογισμού
του Νομικού Προσώπου Δημοσίου Δικαίου με την επωνυμία «Ελληνικό Κτηματολόγιο», αποφασίζει:
Άρθρο Μόνο
Για τον περιορισμό του διοικητικού κόστους και την
εξασφάλιση της ταχείας τροποποίησης των αποφάσεων που εκδίδονται και δημοσιεύονται κατά την παρ. 7
του άρθρου 1 του ν. 4512/2018 για την κατάργηση των
Υποθηκοφυλακείων και την έναρξη της λειτουργίας νέων
Κτηματολογικών Γραφείων, καθώς και τη σύσταση Υποκαταστημάτων, συνεπεία βελτιωμένης, ορθότερης, αναθεω-
ρημένης και επικαιροποιημένης αξιολόγησης γεγονότων
και συνθηκών που άπτονται των αναγκαίων προπαρασκευαστικών ενεργειών κατά τον ίδιο νόμο και έλαβαν χώρα
μετά τη δημοσίευσή τους, την εκχώρηση της αρμοδιότητας για την τροποποίηση των εκδιδομένων κατά την παρ.
7 του άρθρου 1 του ν. 4512/2018 αποφάσεων του, μετά
τη δημοσίευσή τους στην Εφημερίδα της Κυβερνήσεως
και ύστερα από εισήγηση του Γενικού Διευθυντή, στον
Πρόεδρο του Δ.Σ. του Ν.Π.Δ.Δ. «Ελληνικό Κτηματολόγιο».
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρόεδρος
ΣΤΥΛΙΑΝΟΣ ΣΑΚΑΡΕΤΣΙΟΣ
Αριθμ. απόφ. ΠΡ 814/2417214/28.03.2024
(3)
Τροποποίηση της υπό στοιχεία ΔΣ 267/84/
15.01.2024 απόφασης του Διοικητικού Συμβουλίου (Δ.Σ.) του Ν.Π.Δ.Δ. “Ελληνικό Κτηματολόγιο“
«Κατάργηση του Μη Ειδικού Άμισθου Υποθηκοφυλακείου Νευροκοπίου - Τροποποίηση της τοπι-
κής αρμοδιότητας του Υποκαταστήματος Δράμας
στο Κτηματολογικό Γραφείο Ανατολικής Μακεδονίας και Θράκης του Ν.Π.Δ.Δ. “Ελληνικό Κτη-
ματολόγιο” (Β’ 6301/2023, 7041/2023» (Β’ 290).
Ο ΠΡΟΕΔΡΟΣ
ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
ΤΟΥ Ν.Π.Δ.Δ. «ΕΛΛΗΝΙΚΟ ΚΤΗΜΑΤΟΛΟΓΙO»
Έχοντας υπόψη:
1. Τις διατάξεις του ν. 4512/2018 (Α’ 5), όπως τροποποιήθηκε με το άρθρο 58 του ν. 4602/2019 (Α’ 45) και το
άρθρο τρίτο της από 24.12.2019 Πράξης Νομοθετικού
Περιεχομένου (Α’ 212), η οποία κυρώθηκε με το άρθρο 1
του ν. 4664/2020 (Α’ 32), και ειδικότερα της παρ. 7 του
άρθρου 1 του ν. 4512/2018.
2. Την υπό στοιχεία ΔΣ 267/84/15.01.2024 απόφαση
του Δ.Σ. του Ν.Π.Δ.Δ. “Ελληνικό Κτηματολόγιο” «Κατάργηση του Μη Ειδικού Άμισθου Υποθηκοφυλακείου Νευ-
ροκοπίου- Τροποποίηση της τοπικής αρμοδιότητας του
Υποκαταστήματος Δράμας στο Κτηματολογικό Γραφείο
Ανατολικής Μακεδονίας και Θράκης του Ν.Π.Δ.Δ. “Ελληνικό Κτηματολόγιο” (Β’ 6301/2023, 7041/2023)» (Β’ 290).
3. Την υπ’ αρ. 263/11/21.12.2023 απόφαση του Δ.Σ.
του Ν.Π.Δ.Δ. “Ελληνικό Κτηματολόγιο” «Εκχώρηση αρμοδιότητας στον Πρόεδρο του Διοικητικού Συμβουλί-
ου (Δ.Σ.) του Ν.Π.Δ.Δ. “Ελληνικό Κτηματολόγιο”» (ΑΔΑ:
94ΦΦ46ΜΨΦΖ-ΘΑΤ).
4. Την υπ’ αρ. 2417214/27.03.2024 εισήγηση της Γενικής Διευθύντριας.
5. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αλλά η δαπάνη αυτή βαρύνει αποκλειστικά τον προϋπολογισμό του Νομικού Προσώπου
Δημοσίου Δικαίου με την επωνυμία «Ελληνικό Κτηματολόγιο», αποφασίζει:
Άρθρο Μόνο
Το άρθρο μόνο της υπ’ αρ. 267/84/15.01.2024 απόφασης του Δ.Σ. του Ν.Π.Δ.Δ. “Ελληνικό Κτηματολόγιο” «Κα-
τάργηση του Μη Ειδικού Άμισθου Υποθηκοφυλακείου
Νευροκοπίου-Τροποποίηση της τοπικής αρμοδιότητας
του Υποκαταστήματος Δράμας στο Κτηματολογικό Γραφείο Ανατολικής Μακεδονίας και Θράκης του Ν.Π.Δ.Δ.
“Ελληνικό Κτηματολόγιο” (Β’ 6301/2023, 7041/2023)»
(Β’ 290) αντικαθίσταται ως εξής:
«Άρθρο Μόνο
1. Το Μη Ειδικό Άμισθο Υποθηκοφυλακείο Νευροκοπίου μετά την παρέλευση της 15ης Μαΐου 2024 καταρ-
γείται.
2. Τα ακίνητα της τοπικής αρμοδιότητας του καταργούμενου Μη Ειδικού Άμισθου Υποθηκοφυλακείου Νευ-
ροκοπίου, όπως αυτή ισχύει μέχρι την κατάργησή του,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1965/29.03.2024
υπάγονται από την 16η Μαΐου 2024, ημέρα Πέμπτη, στην
τοπική αρμοδιότητα του Υποκαταστήματος Δράμας, που
ορίστηκε στο άρθρο 1 της υπ’ αρ. 252/22/02.11.2023
(Β’ 6301) απόφασης του Δ.Σ. του Ν.Π.Δ.Δ. «Ελληνικό
Κτηματολόγιο» όπως τροποποιήθηκε με την υπ’ αρ.
261/2/13.12.2023 (Β’ 7041) όμοια απόφαση και από την
ίδια ημερομηνία τροποποιείται για τα ίδια ακίνητα».
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 28 Μαρτίου 2024
Ο Πρόεδρος
ΣΤΥΛΙΑΝΟΣ ΣΑΚΑΡΕΤΣΙΟΣ

[Source: 20240201965.pdf | Tokens: 12664]